

REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKI NAČELNIK

KLASA:023-01/21-01/-397

UR.BROJ: 2140-30-01/05-22-12

Veliko Trgovišće, 25.02.2022.g.

Temeljem članka 95. stavak 2. Zakona o prostornom uređenju („Narodne novine“ broj 153/13, 65/17, 114/18, 39/19. i 98/19.) i članka 49. Statuta općine Veliko Trgovišće („Službeni glasnik KZŽ“ broj: 23/09, 8/13, 06/18, 17/20, 8/21, 30/21 – pročišćeni tekst) Općinski načelnik općine Veliko Trgovišće donosi

**ZAKLJUČAK**

**o prihvaćanju nacrta prijedloga i utvrđivanju prijedloga**

**VII Izmjena i dopuna Prostornog plana uređenja Općine Veliko Trgovišće**

**za javnu raspravu i objavi javne rasprave**

Članak 1.

Prihvaća se Nacrt prijedloga VII Izmjena i dopuna Prostornog plana uređenja Općine Veliko Trgovišće, i temeljem istog se utvrđuje prijedlog VII Izmjena i dopuna Prostornog plana uređenja Općine Veliko Trgovišće (u daljnjem tekstu Prijedlog plana) za javnu raspravu i upućuje na javnu raspravu.

Članak 2.

Javna rasprava u trajanju od osam dana, održat će se u vremenu od 07.ožujka do zaključno 15.ožujka 2022. godine.

Članak 3.

Za vrijeme trajanja javne rasprave Prijedlog plana bit će izložen na javni uvid u prostorijama Općine Veliko Trgovišće, Trg Stjepana i Franje Tuđmana 2, Veliko Trgovišće, svakim radnim danom u vremenu od 8 do 14 sati.

Članak 4.

Javno izlaganje održat će se 10.ožujka 2022. godine (četvrtak) u Domu kulture Veliko Trgovišće Trg Stjepana i Franje Tuđmana, s početkom u 12,00 sati.

Članak 5.

Posebna obavijest o javnoj raspravi dostaviti će se javnopravnim tijelima temeljem članka 97. i članka 101. Zakona o prostornom uređenju.

Članak 6.

Pisana očitovanja, mišljenja, prijedlozi i primjedbe na Prijedlog plana mogu se dostavljati zaključno do zadnjeg dana trajanja javne rasprave neposredno u Općinu Veliko Trgovišće u Knjigu primjedbi, putem pošte na adresu Općina Veliko Trgovišće, Trg Stjepana i Franje Tuđmana 2, Veliko Trgovišće, te u Zapisnik za vrijeme javnog izlaganja.

Članak 7.

Očitovanja, mišljenja, prijedlozi i primjedbe koji nisu dostavljeni u roku, nisu čitko napisani i potpisani imenom i prezimenom, uz adresu podnositelja, neće se uzeti u obzir u pripremi Izvješća o javnoj raspravi.

Članak 8.

Ovaj zaključak stupa na snagu danom donošenja, a objavit će se u Službenom glasniku Krapinsko-zagorske županije.

|  |
| --- |
| OPĆINSKI NAČELNIK  Robert Greblički |